钦定古今图书集成/明伦汇编/闺媛典/第027卷 > 皇清 > 徐茂槐妻林氏
## 钦定古今图书集成/明伦汇编/闺媛典/第027卷 > 皇清 > 徐茂槐妻林氏

按《海阳县志》：“林氏，赠君徐茂槐妻，进士徐上母。槐中岁而亡。澄邑寇变，乡井仳𠌯，虽至戚不能相顾恤。氏挈子居郡城，日则纺绩，夜则课读，日”

餐一饭一粥，节口以分饷族里之流离者。子上，癸卯举于乡，癸丑成进士。林氏布衣蔬食，不改寒素，暮年枲麻，犹不释手。上念母老，不忍赴铨选，氏以“大义” 勉之。年八十馀卒，封太孺人。